KAMART บวกกว่า 4% โบรกฯ แนะซื้อเก็งกำไร คาดกำไรปีนี้เติบโตดี
KAMART บวกกว่า 4% โดย ล่าสุด ณ เวลา 11.25 น. อยู่ที่ 14.00 บาท บวก 0.60 บาท หรือ 4.48% สูงสุด 14.60 บาท ต่ำสุด 13.40 บาท ด้วยมูลค่าซื้อขาย 155.54 ล้านบาท ด้าน บล.ดีบีเอส วิคเคอร์ส (ประเทศไทย) แนะซื้อเก็งกำไร คาดกำไรปีนี้เติบโตดี
26 ต.ค. 2559

ผู้สื่อข่าวรายงานว่า ราคาหุ้นบริษัท คาร์มาร์ท จำกัด (มหาชน) หรือ KAMART ล่าสุด ณ เวลา 11.25 น. อยู่ที่ 14.00 บาท บวก 0.60 บาท หรือ 4.48% สูงสุด 14.60 บาท ต่ำสุด 13.40 บาท ด้วยมูลค่าซื้อขาย 155.54 ล้านบาท ขณะที่ดัชนีหุ้นไทยโดยรวมลบ 0.34%

โดย บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำซื้อเก็งกำไร KAMART ในทางเทคนิคให้แนวต้านระยะสั้นไว้ที่ 14.0, 14.50 บาท โดยคาดว่ากำไรไตรมาส 3/59 เติบโตดี จากการขยายตัวของยอดขายในประเทศ ซึ่งส่วนหนึ่งเป็นไปตามการขยายสาขาของ Modern Trade โดยเฉพาะอย่างยิ่ง 7-11 ซึ่งเปิดสาขาใหม่ปีละประมาณ 700 แห่ง รวมทั้งการส่งออกไปยังประเทศเพื่อนบ้านที่เติบโตสูงและคาดว่าจะมีสัดส่วนรายได้เพิ่มขึ้นในอนาคต
นอกจากนี้บริษัทไม่ต้องรับรู้ผลขาดทุนจากธุรกิจเดินรถโดยสารอีกหลังจากขายออกไปแล้วในเดือนมิ.ย.59 กำไรสุทธิปี 59 จะขยายตัวประมาณ 30% และเติบโตต่อไม่น้อยกว่า 20% ในปี 60